Илзе Айхингер
Денем

Превод от немски: Венцеслав Константинов, —

chitanka.info

Един спокоен юнски ден

ми преломява кокалите,

преобръща ме наопаки,

запокитва ме на портата,

нокти ми прикачва

с различни цветове —

жълто, бяло и сребристобяло,

не ме сбърква

с никого,

оставя само шутовската шапка,

любимата ми вещ,

души ме

с новите си примки,

докато още дишам.

Не си отивай, скъпи ден!

1963

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.